Voľby do orgánov samosprávy obcí na Slovensku v roku 2014

Voľby do orgánov samosprávy obcí na Slovensku v roku 2014 (skrátene komunálne voľby v roku 2014) boli voľby poslancov zastupiteľstiev a starostov obcí, mestských častí a primátorov miest, uskutočnené 15. novembra 2014. Celoslovenská volebná účasť dosiahla 48,34% voličov. Nezávislí kandidáti získali 1104 mandátov primátorov a starostov, vládnuca strana SMER-SD 847 a na treťom mieste bolo opozičné KDH s 122 zvolenými kandidátmi.

Ešte pred konaním týchto volieb sa 21. júna 2014 uskutočnili nové voľby do orgánov samosprávy obcí Lipník, Lackov, Hucín, Poproč, Veľká Lúka, Harakovce, Bukovec, Baškovce (voľba starostu) a Malé Dvorníky, Poniky, Beluj, Močiar, Rašice, Ondavka, Pavľany, Opátka (voľby poslancov obecného zastupiteľstva).Rozhodnutie predsedu Národnej rady Slovenskej republiky o vyhlásení nových volieb do orgánov samosprávy obcí č. 18/2014 Z. z. Dostupné online Tieto voľby boli vyhlásené v rámci § 48 zákona SNR č. 346/1990 Zb.Zákon Slovenskej národnej rady č. 346/1990 Zb. o voľbách do orgánov samosprávnych obcí v znení neskorších predpisov Dostupné online

Vo voľbách mal byť použitý nový elektronický systém, ktorý podľa predsedníčky Štatistického úradu Ľudmily Benkovičovej urýchli „spracovanie výsledkov volieb a umožní takisto rýchlejšie generovanie priebežných výsledkov“ vytvorením elektronického registra kandidátov a podávanie elektronických zápisníc.

 Výsledky 
 Primátori krajských miest 
Pri voľbách primátorov a starostov SR sa využíva jednokolový volebný systém relatívnej väčšiny, ktorý znamená, že zvíťazí kandidát s najväčším počtom hlasov, pričom nepotrebuje získať nadpolovičnú väčšinu hlasov.
MestoZvolený kandidátPolitická podporaPočet hlasovBanská BystricaJán Noskonezávislý 9 739 (46,1%)BratislavaIvo Nesrovnalnezávislý50 630 (39,3%)KošiceRichard RašiSMER-SD35 838 (56,2%)NitraJozef DvončSMER-SD, KDH, SNS10 990 (61,3%)PrešovAndrea TurčanováKDH, SDKÚ-DS, MOST-HÍD, OĽaNO, NOVA, OKS11 887 (44,3%)TrenčínRichard Rybníčeknezávislý12 383 (71,5%)TrnavaPeter Bročka nezávislý 8 739 (48,0%)ŽilinaIgor ChomaSMER-SD10 131 (35,3%)

 Počet a podiel zvolených starostov a primátorov podľa politických subjektov 
 Politické zoskupenie Podiel mandátov v % počet mandátov Nezávislí kandidáti 37,95 %    SMER-SD 29,11 %  KDH 4,19 %  SMK-MKP 3,67 %  MOST-HÍD 2,99 %  Koalícia KDH a SMER-SD 2,33 %  SIEŤ 1,78 %  Koalícia SNS a SMER-SD 1,71 %  SDKÚ-DS 1,65 %  SNS 1,40 %  Ostatné politické strany a koalície 12,54 % 

 Počet a podiel zvolených poslancov podľa politických subjektov 
 Politické zoskupenie Podiel mandátov v % počet mandátov Nezávislí kandidáti 28,91 %    SMER-SD 24,68 %  KDH 10,55 %  SMK-MKP 5,54 %  SNS 4,05 %  MOST-HÍD 3,99 %  SDKÚ-DS 3,93 %  SIEŤ 3,18 %  SDS 1,61 %  NOVA 1,21 %  Ostatné politické strany a koalície 11,30 % 

 Referencie

2014
Kategória:Voľby 2014
Kategória:2014 na Slovensku